Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
5 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ พลิกกลับมาติดลบ หลังซึมลงต่อเนื่องตั้งแต่ช่วงเปิดตลาด กระทั่งปิดครึ่งเช้าที่ระดับดัชนี 1,607.71 จุด ปิดลดลงกว่า 22 จุด ด้วยมูลค่าซื้อขายราว 2.9 หมื่นล้านบาท ทั้งนี้ ตลาดถูกแรงขายกดดันจากกลุ่มพาณิชย์ (COMM) และมีกลุ่มพลังงาน (ENERG) ต่อเนื่องตลอดเช้านี้
มุมมองตลาดช่วงบ่าย: กราฟรายวัน SET พลิกกลับลงต่ำกว่าค่าเฉลี่ยเคลื่อนที่ 10 วัน อีกครั้ง หลังจากยืนได้วานนี้ ทำให้ภาพโมเมนตัมการฟื้นตัวช่วงสั้นดูแย่ลง สอดคล้องกับเครื่องมือ RSI ที่พลิกชี้ลง ในระดับต่ำกว่า 40% หรือ Negative Zone ส่งผลให้เรากลับมุมมองจากรีบาวด์ต่อ เป็น SET กลับสู่แนวโน้มขาลงดังเดิม จับตาแนวรับ 1,600 จุด หากหลุดมอง Previous Low 1,585 จุด ทั้งนักเก็งกำไร และนักลงทุน เน้นการถือเงินสด
กลยุทธ์ในช่วงบ่าย: นักเก็งกำไรระยะสั้น เรา Take Profit แล้วเมื่อดัชนีพลิกต่ำกว่า 1,620 จุด ฉะนั้น กลยุทธ์ช่วงบ่าย เน้นการถือเงินสด สำหรับนักลงทุนคงถือเงินสดต่อ Wait and See
Point of View
เลือกจับตาหุ้น IVL จากกราฟรายวัน ราคาพลิกกลับมาเทรดต่ำกว่าเส้นค่าเฉลี่ยเคลื่อนที่ 10 วัน ประกอบการเคลื่อนไหวเริ่มแกว่งกด High ต่ำลง ทางเทคนิคเครื่องมือบ่งชี้โมเมนตัมอ่อนตัวทั้ง MACD โค้งลงติดลบ และ RSI แกว่งต่ำลงสู่ Negative Zone มองหาก IVL ปิดหลุดแนวรับ Previous Low 53.50 บาทเป็นจังหวะน่า Follow Short มองอาจปรับตัวลงทดสอบแนวรับถัดไป 51.25 บาท อย่างไรก็ดี Stop Loss หากราคาดีดกลับทะลุแนว Follow Short ดังกล่าว